รายชื่อตอนเมย์เดย์
รายชื่อตอน > ฤดูกาลที่ 14 (2015)

| ตอน ทั้งหมด | ตอนในซีรีส์ | ชื่อ | อุบัติภัย | วันที่ฉายครั้งแรก |  |
| --- | --- | --- | --- | --- | --- |
| 110 | 1 | "Choosing Sides" | บริติชมิดแลนด์แอร์เวย์ เที่ยวบินที่ 092 | 5 มกราคม ค.ศ. 2015 (2015-01-05) |  |
  เมื่อวันที่ 8 มกราคม ค.ศ. 1989 บริติชมิดแลนด์แอร์เวย์ เที่ยวบินที่ 092 ตกลงบนมอเตอร์เวย์ M1ใกล้เค็กเวิร์ธ, เลสเตอร์เชียร์, สหราชอาณาจักร เครื่องบินลำนี้พยายามที่จะลงจอดฉุกเฉินที่ท่าอากาศยานอีสต์มิดแลนด์ หลังจากที่เครื่องยนต์เครื่องหนึ่งขัดข้อง 47 คนจาก 126 คนเสียชีวิต  อากาศยานที่เกิดเหตุ: โบอิง 737-400
| 111 | 2 | "Niki Lauda: Testing the Limits" | เลาดาแอร์ เที่ยวบินที่ 004 | 12 มกราคม ค.ศ. 2015 (2015-01-12) |  |
  เมื่อวันที่ 26 พฤษภาคม ค.ศ. 1991 ตัวกลับแรงดันไอพ่นบนเครื่องยนต์หมายเลขหนุ่งของเลาดาแอร์ เที่ยวบินที่ 004 ได้ถูกกางออกระหว่างการบิน ทำให้เครื่องบินหมุนวนจนควบคุมไม่ได้ แยกตัวและตกลงประมาณ 100 ไมล์ทางตะวันตกเฉียงเหนือของกรุงเทพมหานคร โดยไม่มีผู้รอดชีวิต จากการสืบสวนสรุปได้ว่าการกางของตัวกลับแรงดันไอพ่นเป็นการทำงานผิดปกติของวาล์วไฮดรอลิกที่ควบคุมด้วยระบบอิเล็กทรอนิกส์   อากาศยานที่เกิดเหตุ: โบอิง 767-300อีอาร์
| 112 | 3 | "Vanishing Act" | วาริก เที่ยวบินที่ 254 | 10 กุมภาพันธ์ ค.ศ. 2015 (2015-02-10) |  |
  ในวันที่ 3 กันยายน ค.ศ. 1989 นักบินของวาริก เที่ยวบินที่ 254 ได้ใส่ค่าทิศที่ไม่ถูกต้องลงในเครื่องมือก่อนบินขึ้น เมื่อบินด้วยระบบการบินเคลื่อนอัตโนมัติ เครื่องบินจะมุ่งหน้าไปทางทิศตะวันตกแทนที่จะไปทางทิศตะวันออกเฉียงเหนือไปยังจุดหมายปลายทาง หลังจากนั้นไม่นาน เมื่อเครื่องบินอยู่เหนือพื้นที่ห่างไกลของป่าอะเมซอน เชื้อเพลิงบนเครื่องบินก็หมดลง และนักบินก็ทำการลงจอดฉุกเฉินกลางป่า คร่าชีวิตผู้คนไป 13 คน  อากาศยานที่เกิดเหตุ: โบอิง 737-200
| 113 | 4 | "Sideswiped" | โคปาแอร์ไลน์ เที่ยวบินที่ 201 | 2 มีนาคม ค.ศ. 2015 (2015-03-02) |  |
  เมื่อวันที่ 6 มิถุนายน ค.ศ. 1992 โคปาแอร์ไลน์ เที่ยวบินที่ 201 พุ่งทะยานด้วยความเร็วสูง หักกลางอากาศ และตกลงในบริเวณDarién Gap 29 นาทีหลังจากบินขึ้นจากท่าอากาศยานนานาชาติโทคูเมน คร่าชีวิตผู้คนทั้งหมด 47 คน อุบัติเหตุในครั้งนี้เกิดจากการอ่านค่าเครื่องมือผิดพลาด นักบินเกิดความสับสน และการฝึกอบรมที่ไม่เพียงพอ  อากาศยานที่เกิดเหตุ: โบอิง 737-200 แอดวานซ์
| 114 | 5 | "The Final Push" | เฟดเอกซ์ เอกซ์เพรส เที่ยวบินที่ 14 และ เฟดเอกซ์ เอกซ์เพรส เที่ยวบินที่ 80 | 16 กุมภาพันธ์ ค.ศ. 2015 (2015-02-16) |  |
  ในวันที่ 31 กรกฎาคม ค.ศ. 1997 เฟดเอกซ์ เอกซ์เพรส เที่ยวบินที่ 14 ดีดตัว พลิกไปทางขวา และตกที่ท่าอากาศยานนานาชาตินวร์กลิเบอร์ตี้ขณะลงจอด โดยไม่มีผู้เสียชีวิต ต่อมาในวันที่ 23 มีนาคม ค.ศ. 2009 เฟดเอกซ์ เอกซ์เพรส เที่ยวบินที่ 80 ตกขณะลงจอดที่ท่าอากาศยานนานาชาตินาริตะ ประเทศญี่ปุ่น ในสถานการณ์ที่คล้ายคลึงกับเที่ยวบินที่ 14 ทำให้นักบินเสียชีวิตทั้งคู่ หมายเหตุ: ในตอนนี้จะนำเสนอเฟดเอกซ์ เอกซ์เพรส เที่ยวบินที่ 80 เป็นหลัก อุบัติการณ์ครั้งที่สอง  อากาศยานที่เกิดเหตุ: เที่ยวบินที่ 14: แมคดอนเนลล์ ดักลาส เอ็มดี-11F; เที่ยวบินที่ 80: แมคดอนเนลล์ ดักลาส เอ็มดี-11CF
| 115 | 6 | "The Death of JFK Jr." | เหตุเครื่องบินจอห์น เอฟ. เคนเนดี จูเนียร์ตก พ.ศ. 2542 | 20 มกราคม ค.ศ. 2015 (2015-01-20) |  |
  วันที่ 16 กรกฎาคม ค.ศ. 1999 จอห์น เอฟ. เคนเนดี จูเนียร์ ถึงแก่อสัญกรรมเมื่อเครื่องบินเล็ก ไพเพอร์ ซาราโตกา ที่เขาบินประสบเหตุตกนอกชายฝั่งของรัฐแมสซาชูเซตส์ ในสภาวะที่มีหมอก ภรรยาของเขา โรลีน เบสเซ็ตต์-เคนเนดีและน้องสะใภ้ ลอเรน เบสเซ็ตต์ อยู่บนเครื่องบินและเสียชีวิตด้วย จากการสืบสวนสรุปว่าอุบัติเหตุในครั้งนี้เกิดจากความคลาดเคลื่อนเชิงพื้นที่ส่งผลให้นักบินผิดพลาด  อากาศยานที่เกิดเหตุ: ไพเพอร์ พีเอ-32R-301 ซาราโตกา II
| 116 | 7 | "Concorde - Up in Flames" | แอร์ฟรานซ์ เที่ยวบินที่ 4590 | 13 มกราคม ค.ศ. 2015 (2015-01-13) |  |
  เมื่อวันที่ 25 กรกฎาคม ค.ศ. 2000 เครื่องบินคองคอร์ดของแอร์ฟรานซ์ เที่ยวบินที่ 4590 ตกลงสู่โรงแรมในใกล้กับท่าอากาศยานนานาชาติปารีส-ชาร์ล เดอ โกลไม่นานหลังจากบินขึ้น คร่าชีวิตผู้คนทั้งหมด 109 คนบนเครื่อง และอีก 4 คนบนพื้นดิน เครื่องบินชนกับเศษสิ่งแปลกปลอมที่หลงเหลืออยู่บนทางวิ่งจากเครื่องบินดักลาส ดีซี-10 ของคอนติเนนตัลแอร์ไลน์ที่บินขึ้นก่อนหน้า ทำให้ถังเชื้อเพลิงถังหนึ่งแตกและติดไฟ จนครื่องยนต์ด้านซ้ายติดไฟและไม่ทำงาน  อากาศยานที่เกิดเหตุ: คองคอร์ด
| 117 | 8 | "Accident or Assassination" | เหตุเลียร์เจ็ตตกที่เม็กซิโกซิตี พ.ศ. 2551 | 17 กุมภาพันธ์ ค.ศ. 2015 (2015-02-17) |  |
  เมื่อวันที่ 4 พฤศจิกายน ค.ศ. 2008 เครื่องบินเลียร์เจ็ต 45 ของสำนักเลขาธิการกระทรวงมหาดไทยประเทศเม็กซิโก ได้ตกลงในใจกลางเมืองเม็กซิโกซิตี ผู้โดยสารทั้ง 9 คน รวมทั้งรัฐมนตรีกระทรวงมหาดไทยเม็กซิกันฮวน คามิโล มูรินโญ่ เสียชีวิตในอุบัติเหตุครั้งนี้ พร้อมกับคนบนพื้นอีก 7 คน เครื่องบินตกเนื่องจากสูญเสียการควบคุมจากกระแสลมหมุนจากเครื่องบินโบอิง 767-300 ของเม็กซิกานา  อากาศยานที่เกิดเหตุ: เลียร์เจ็ต 45
| 118 | 9 | "No Clear Options" | แมนเอกซ์2 เที่ยวบินที่ 7100 | 9 กุมภาพันธ์ ค.ศ. 2015 (2015-02-09) |  |
  เมื่อวันที่ 10 กุมภาพันธ์ ค.ศ. 2011 แมนเอกซ์2 เที่ยวบินที่ 7100 ตกที่ท่าอากาศยานคอร์กในไอร์แลนด์ หลังจากที่นักบินสูญเสียการควบคุมเครื่องบินในการพยายามบินขึ้นใหม่ท่ามกลางหมอกหนาและทัศนวิสัยต่ำ หกในสิบสองคนบนเครื่องบินเสียชีวิตในอุบัติเหตุ หมายเหตุ: ทีมสืบสวนของเหตุการณ์นี้ปฏิเสธที่จะให้ความร่วมมือกับโครงการด้วยความเคารพต่อผู้รอดชีวิตและครอบครัวของเหยื่อ  อากาศยานที่เกิดเหตุ: แฟร์ไชลด์ เอสเอ227-บีซี เมโทร III
| 119 | 10 | "Death in the Arctic" | เฟิร์สแอร์ เที่ยวบินที่ 6560 | 24 กุมภาพันธ์ ค.ศ. 2015 (2015-02-24) |  |
  เมื่อวันที่ 20 สิงหาคม ค.ศ. 2011 เฟิร์สแอร์ เที่ยวบินที่ 6560 ซึ่งเป็นเที่ยวบินเช่าเหมาลำ ประสบเหตุใกล้ปลายทางที่ท่าอากาศยานอ่าวรีโซลูท, เรโซลูท, นูนาวุตของแคนาดา ท่ามกลางสภาพอากาศเลวร้าย จากผู้โดยสารและลูกเรือสิบห้าคน มีเพียงสามคนเท่านั้นที่รอดชีวิต  อากาศยานที่เกิดเหตุ: โบอิง 737-200C
| 120 | 11 | "What Happened to Malaysian 370?" | มาเลเซียแอร์ไลน์ เที่ยวบินที่ 370 | 15 กุมภาพันธ์ ค.ศ. 2015 (2015-02-15) |  |
  เมื่อวันที่ 8 มีนาคม ค.ศ. 2014 มาเลเซียแอร์ไลน์ เที่ยวบินที่ 370 หายสาบสูญในเส้นทางบินจากกัวลาลัมเปอร์ไปยังปักกิ่ง พร้อมผู้โดยสารและลูกเรือ 239 คนบนเครื่อง ณ วันที่ กุมภาพันธ์ ค.ศ. 2015 มีการค้นพบร่องรอยของเครื่องบินเพียงเล็กน้อย โดยคาดว่าเครื่องบินจะตกทางตอนใต้ของมหาสมุทรอินเดีย หมายเหตุ: ตอนนี้เป็นตอนแรกที่นำเสนอเกี่ยวกับเหตุการณ์ที่ยังไม่คลี่คลาย ไม่มีการออกอากาศตอนนี้ในประเทศมาเลเซีย  อากาศยานที่เกิดเหตุ: โบอิง 777-200อีอาร์